Ninsab kuntent li qiegħed hawn illum, u nagħmel impenn f'isem l-Unjoni Ewropea biex insaħħaħ l-operazzjonijiet tan-NU għaż-żamma tal-paċi. L-Istati Membri tal-UE jibqgħu l-akbar kontributuri finanzjarji għaż-żamma tal-paċi tan-NU, u jkopru aktar minn terz tat-total tal-baġit għaż-żamma tal-paċi għall-perijodu 2014-2015. L-Unjoni tmexxi wkoll missjonijiet ta' maniġġar ta' kriżijiet u operazzjonijiet b'appoġġ għall-objettivi tan-NU u għaż-żamma tal-paċi tan-NU. Bħalissa hemm sbatax-il missjoni u operazzjoni tal-UE għall-maniġġar ta' kriżijiet (6 militari u 11 ċivili). Dawn jippermettu qsim ta' piż u appoġġ għan-NU, partikolarment il-Mali, ir-Repubblika Ċentru-Afrikana, is-Somalja, ir-Repubblika Demokratika tal-Kongo u l-Balkani. Fil-każ tal-Afrika, l-UE tibqa' impenjata li tagħti appoġġ sħiħ għall-isforzi tal-kontinent biex jimmaniġġja is-sigurtà proprja. L-UE qablet li żżid il-Faċilità tagħha għall-Paċi fl-Afrika minn 750 għal 900 miljun Euro għall-perijodu 2014-2016. Illum, nixtieq nikkonferma l-impenn, definit mill-Istati Membri tal-Unjoni Ewropea f'Marzu 2015, u nafferma mill-ġdid l-impenn tagħna biex inwettquh. Nixtieq nagħlaq billi nirringrazzja lill-ko-organizzaturi ta' dan l-avveniment. U lil dawk kollha li taw kontributi importanti llum u fil-passat b'appoġġ tal-aġenda tan-NU għall-paċi u s-sigurtà. Ara l-paġna tal-laqgħa